ขอแจ้งปัญหาจราจรว่ามอเตอร์ไซค์ไม่ติดป้ายทะเบียนเยอะมาก ป้ายปลอมก็มาก น่าจะรวมๆ แล้วเกิน 10% ของมอเตอร์ไซค์ที่ขับขี่ใน กทม.

เมื่อเกิดปัญหารถชน ก็ชนแล้วหนี กล้องจับไปก็ไม่เห็นป้ายทะเบียน หรือเป็นป้ายปลอม

อยากให้ตำรวจตั้งด่านตรวจรถยนต์และรถมอเตอร์ไซค์ทุกคัน เช็คทะเบียนและประวัติรถ ตรวจป้ายทะเบียนหน้าหลัง ไม่ติดหรือไม่ถูกต้องก็อายัดไว้จนกว่าจะนำหลักฐานมาแสดงได้ เชื่อมข้อมูลกับกรมขนส่งทางบก ตรวจสอบเดี๋ยวนั้นทันทีเลย

จัดสายตรวจจราจรสุ่มตรวจตามท้องถนนในทุกพื้นที่ ใช้มือถือเช็คกับกรมขนส่ง เจอไม่ติดป้ายทะเบียนหรือเช็คแล้วป้ายปลอม ก็อายัดไว้เหมือนกัน

ถ้าทำได้หมด กล้อง cctv ของ กทม. ก็จะใช้ประโยชน์ได้มากขึ้นค่ะ เจอรถทำผิดกฎจราจร หรือชนแล้วหนี ก็ส่งใบสั่งไปบ้านได้เลย

ต้องตรวจสอบต้นน้ำ (ทะเบียนรถทุกคัน) ให้ถูกต้องก่อน พอมีเหตุก็จะ trace กลับได้ค่ะ

ขอบคุณค่ะ